Ifølge Home og Danske Bank er huspriserne stagneret på landsplan - i Aalborg er de faldende.

Ålborgensere, der vil af med deres bolig går hårde tider i møde. Nye analyser viser nemlig, at de må gå langt ned i pris for at få huset solgt. - Boligmarkedet i Aalborg er stagneret de seneste måneder, hvor priserne er faldet med 4-5 %. Generelt står det stille, hvis boligen ikke er reguleret ned i pris, mens der er rimelig interesse for nye huse og lejligheder, hvor prisen er skarp, siger medindehaver af home Aalborg, Morten Dahl. Men boligpriserne er også på vej til at komme under pres andre steder i Nordjylland. Byer som eksempelvis Nibe og Brønderslev, er priserne på vej mod et fald. Til gengæld holder huspriserne i oplandsbyer til Aalborg ikke den samme nedgang som i Storaalborg, skriver home.